Diari Oficial de la Generalitat Valenciana


Sumari del DOGV 5228, del 28-03-2006 (2006/3462)

ACORD de 24 de març de 2006, del Consell de la Generalitat, pel qual s'aprova definitivament el Programa per a la Sostenibilitat i la Qualitat de Vida del municipi de Xàtiva.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5228

Data del DOGV
:   28-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3462


Data del document
:   24-03-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xàtiva
    * programa d'actuació
    * equipament col·lectiu
    * pla d'urbanisme
    * zona urbana
    * equipament sociocultural
    * arrendament immobiliari
    * assignació d'habitatge
    * protecció del patrimoni
    * mitjans per a discapacitats
    * protecció del paisatge
    * desenvolupament sostenible
    * zona verda
    * instal·lació esportiva

ACORD de 24 de març de 2006, del Consell de la Generalitat, pel qual s'aprova definitivament el Programa per a la Sostenibilitat i la Qualitat de Vida del municipi de Xàtiva. [2006/X3462]  
El Consell de la Generalitat, en la reunió del dia 24 de març de 2006, va adoptar l'acord següent:  
Examinat l'expedient remés per l'Ajuntament de Xàtiva, referit al Programa per a la Sostenibilitat i la Qualitat de Vida d'este municipi, i de conformitat amb els següents  
Antecedents de fet  
Primer  
Mitjançant un Decret de 9 de maig de 2005, de l'Alcaldia de l'Ajuntament de Xàtiva, es va sotmetre l'expedient a informació pública, i es va publicar en el periòdic Las Provincias de 19 de maig de 2005 i en el Diari Oficial de la Generalitat Valenciana núm. 5013, de 25 de maig de 2005.   
Durant el període d'exposició pública, el portaveu del Grup Municipal Socialista de l'Ajuntament de Xàtiva va presentar una al·legació desestimada pels raonaments jurídics exposats en l'informe elaborat pel secretari en funcions, i transcrit en l'acord plenari de 7 de juliol de 2005, de tal Ajuntament, segons consta en la certificació de tal acord. Així mateix, en este es va acordar l'aprovació provisional i sol·licitar del Consell de la Generalitat l'aprovació definitiva del referit programa, es disposa el trasllat d'este a la Conselleria de Territori i Habitatge, a fi que es tramite per a l'aprovació definitiva per l'òrgan competent.  
Segon  
El Programa consta de memòria descriptiva, memòria justificativa, llista de projectes, estudi economicofinancer, i relació de projectes que es tramiten junt amb el Programa, el qual està subscrit per l'equip redactor en el que el vicesecretari general de la corporació és el director i coordinador de l'equip.  
Tercer  
L'objecte del programa és establir un grup d'accions que, tenint com a objecte la consecució d'objectius establits en els articles 2.2 i 2.3 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge (d'ara endavant, LOTPP), s'escometen com a conseqüència de la gestió territorial.   
Estes accions es materialitzen per mitjà de projectes relacionats en el mateix programa, alguns dels quals fins i tot s'indica que es tramiten juntament amb este.  
L'àmbit del programa és la totalitat del terme municipal de Xàtiva, s'han detectat i posat de manifest problemes per als quals es plantegen les següents accions, diferenciades segons la seua funcionalitat:  
1. Millora de la qualitat de vida  
1.1. Millora de l'entorn urbà  
Acció 1.1.1. Intervenció en el casc històric.  
Acció 1.1.2. Integració del paisatge perifèric de la ciutat.  
Acció 1.1.3. Implantació i millora de la qualitat dels servicis urbans.  
1.2. Millora de l'accessibilitat  
Acció 1.2.1 Eliminació de barreres arquitectòniques en edificis i espais públics.  
1.4. Millora d'equipaments i dotacions públiques  
Acció 1.4.1. Zones verdes.  
Acció 1.4.2. Equipaments assistencials.  
Acció 1.4.3. Equipaments esportius.  
Acció 1.4.4. Equipaments culturals.  
Acció 1.4.5. Aparcaments públics.  
1.5. Accés a l'habitatge  
Acció 1.5.1. Adquisició de reserva per a la promoció d'habitatges de protecció pública.  
Acció 1.5.2. Promoció d'habitatges de protecció pública en règim de venda.  
Acció 1.5.3. Promoció d'habitatges de protecció pública en règim de lloguer per a jóvens.  
2. Desenrotllament sostenible  
2.1. Protecció del paisatge  
Acció 2.1.1. Intervenció en paratges naturals protegits.  
Acció 2.1.2. Intervenció en àrees mediambientals i paisatgístiques degradades.  
2.2. Valorització del patrimoni cultural  
Acció 2.2.1. Rehabilitació d'edificis catalogats.  
2.3. Implantació d'Infraestructures  
Acció 2.3.1. Implantació d'infraestructures viàries.  
2.4. Utilització racional dels recursos naturals  
Acció 2.4.1. Desviació de la séquia Murta.  
Per a la seua aplicació es dividix en tres fases:  
Fase 1: s'inclouen en esta fase els projectes portats a terme en la seua totalitat, i que, per tant, es tramiten conjuntament amb el programa, per contindre un horitzó econòmic i d'execució totalment clar i imminent.  
Fase 2: projectes en avançat estat de gestació, però no totalment desenrotllats o sense finançament concretat.  
Fase 3: projectes amb intenció de portar-se a terme, sense major concreció.  
Els projectes corresponents a les fases 2 i 3 es tramitaran després del programa.  
Els recursos financers previstos, necessaris per a la gestió del programa, són:  
A) Transferències de capital per mitjà de la subscripció de convenis o concessió de subvencions per a la gestió directa des de l'Ajuntament.  
B) Convenis per a la gestió indirecta: protocols amb altres administracions públiques (Institut Valencià d'Habitatge, SA) o amb la iniciativa privada per a l'execució indirecta.  
C) Fons propis de l'ajuntament, en qualsevol de les formes previstes en el Text refós de la Llei Reguladora de les Hisendes Locals.  
D) Alienació de patrimoni:  
. D.1. Recursos financers provinents de la gestió del patrimoni municipal del sòl (PMS).  
. D.2. Alienació de béns patrimonials.  
E) Provinents d'aportacions consignades en convenis urbanístics amb agents urbanitzadors o propietaris de parcel·les subjectes a algun projecte o programa de gestió urbanística, a fi de revertir en la comunitat les plusvàlues que esta funció pública genere.  
F) Concessions administratives.  
Una part important del programa es finança amb recursos propis de l'ajuntament (procedents de subvencions, ajudes, convenis, concessions, préstecs, etc.). Estes fonts de finançament, igual que els projectes que sustenten, no necessiten autorització del Consell de la Generalitat. No obstant això, la seua presència en el programa es proposa en base, com diu el document .a una visió integral i integradora, de conjunt i de visió estratègica, de la direcció que pretén adoptar l'Ajuntament de Xàtiva en matèria de sostenibilitat i millora de qualitat de vida dels ciutadans..  
L'import total de finançament del projecte ascendix a 935.294.784 euros, en un àmbit temporal fixat des de 2005 fins al 2011. No obstant això, només se sol·licita autorització del Consell de la Generalitat sobre la part corresponent a gestió del patrimoni municipal del sòl, que ascendix a 37.686.240 euros, d'acord amb les previsions amb l'article 71 de la LOTPP, segons el següent resum per fonts de finançament:  
Transferències de capital 23.239.506   
Convenis per a la gestió indirecta 09.114.138   
Fons propis 2.250.000   
Gestió del patrimoni municipal del sòl 78.475.407   
Alienació de béns propis 2.046.000   
Convenis urbanístics 529.000   
Concessions administratives 98.957.906   
TOTAL FINANÇAMENT 692.020.407   
El termini per a l'execució dels projectes que es tramiten conjuntament amb el programa oscil·la entre 2005 i 2007.   
Els projectes que s'han de tramitar juntament amb este programa són:  
El finançament dels projectes que s'han d'aprovar en estos moments corresponent a patrimoni municipal del sòl ascendix per tant a 3.475.000 euros.  
Quart  
Durant la tramitació de l'expedient s'ha sol·licitat informe sectorial a les següents administracions i organismes.  
. Diputació Provincial de València.   
. Direcció General d'Arquitectura.   
. Oficina del Pla de Carreteres.   
. Divisió de Recursos Hidràulics.   
. Direcció General de Transports.   
. Conselleria de Benestar Social.   
. Conselleria d'Economia, Hisenda i Ocupació.   
. Direcció General de Patrimoni Cultural.   
. Direcció General de Règim Econòmic.   
. Direcció General de l'Esport.   
. Institut Valencià d'Habitatge, SA.   
. Direcció General d'Habitatge i Projectes Urbans.   
. Direcció General de Gestió del Medi Natural.   
. Àrea de Planificació del Territori.   
. Conselleria de Sanitat.   
. Ministeri de Foment.   
Segons consta en l'expedient s'han emés els següents informes sectorials:  
. Informe de la Divisió de Carreteres, de la Direcció General d'Obres Públiques, de la Conselleria d'Infraestructures i Transport, emés l'1 de desembre de 2005, en sentit favorable, si bé s'indica que per a l'execució del projecte .Via d'unió entre N-340 i CV-41. es requerirà autorització de l'esmentada Conselleria.  
. Informe de la Divisió de Recursos Hidràulics, de la Direcció General d'Obres Públiques, de la Conselleria d'Infraestructures i Transport, emés amb data 30 de novembre de 2005, en sentit favorable.  
. Informe de l'Àrea de Planificació i Ordenació del Territori, emés el 30 de novembre de 2005, en el qual s'indica que la Direcció General de Planificació i Ordenació Territorial seguix els tràmits per a la declaració de Paratge Natural Municipal de l'enclavament denominat .la Cova Negra., al terme municipal de Xàtiva, que es troba en tràmits molt avançats, i es donen les característiques i condicions d'este.  
. Informe de la Direcció Territorial de València de la Conselleria de Territori i Habitatge, de 13 de desembre de 2005, en el qual s'indiquen els espais amb protecció de Xàtiva i es fan una sèrie d'observacions, entre estes, el que resulta molt probable que alguna de les actuacions previstes puguen tindre incidència sobre l'entorn d'alguns dels nombrosos camins ramaders existents en el terme municipal de Xàtiva, i que entre els projectes que es tramiten juntament amb el programa hi ha diversos que preveuen futures edificacions a sòl no urbanitzable, i, en este sentit, cal entendre que mediarà la prèvia avaluació d'impacte ambiental favorable sobre estos projectes  
. Informe favorable de la Direcció General d'Arquitectura, de la Conselleria d'Infraestructures i Transport, de 14 de desembre de 2005.  
. Informe emés el 22 de desembre de 2005 pel Servici de Medi Ambient, de la Diputació Provincial de València, en el qual s'indica que els projectes presentats per l'ajuntament estan conformes amb els resultats de l'auditoria ambiental del municipi de Xàtiva, dirigida per l'esmentat servici en col·laboració amb l'esmentat ajuntament, i amb el procés d'Agenda XXI, conseqüència de la citada auditoria.  
. Informe emés el 13 de desembre de 2005 per la Conselleria de Benestar Social, de caràcter favorable, i en el que s'indica, atesa l'existència d'una acció concertada en relació amb el projecte de construcció d'un centre específic (CEEM) i un centre de rehabilitació i integració social (CRIS) per a malalts mentals, que es troba dotada pressupostàriament per al 2006, la prioritat d'esta acció en el cronograma de projectes, per ser absolutament necessària per a completar la xarxa de centres d'atenció diürna i residencial per a malalts mentals crònics a Xàtiva i la seua comarca.  
. Informe del Servici d'infraestructures i Equipament Esportiu, de la Conselleria de Cultura, Educació i Esport, emés el 3 de gener de 2006.  
. Informe de la Direcció General d'Habitatge i Projectes Urbans, de la Conselleria de Territori i Habitatge, de 5 de gener de 2006, en sentit favorable, si bé es fan les indicacions següents:  
... 5. Vista la documentació presentada es realitzen les indicacions següents:  
a) En l'acció 1.5.2 ha de dir: promoció d'habitatge de protecció pública en règim de venda.  
b) En l'acció 1.5.3 ha de dir: promoció d'habitatge de protecció pública en règim de lloguer per a jóvens.  
c) En l'annex, en l'actuació 29, el terme HPO ha de substituir-se per "habitatges subjectes a algun règim de protecció pública".  
d) En l'annex, en les actuacions, 30, 31, 32, 33, 34, 35, 36, 37, 38, 39, 40 i 41 el terme HPO ha de substituir-se per "protecció pública".  
.... 8. No obstant això, es recomana realitzar a mitat de programa per a seguiment d'este i com a indicador de l'activitat constructiva d'habitatge de protecció pública a Xàtiva, un estudi sobre les necessitats i la demanda d'habitatge en el municipi de Xàtiva que permetrà corregir possibles desviacions dels objectius previstos inicialment en l'esmentat programa".  
. Informe de la Direcció General de Transports, Ports i Costes, de la Conselleria d'Infraestructures i Transport, emés el 9 de gener de 2006, en sentit favorable.   
. Informe de la Direcció General de Patrimoni Cultural Valencià, d'11 de gener de 2006, en el qual s'indica que no existix res a objectar sobre el programa de referència, "si bé es fa saber, que el centre històric de Xàtiva té la consideració de bé d'interés cultural, amb la categoria de conjunt històric, per la qual cosa, com no existix pla especial de la zona aprovat, i segons el que disposa l'article 35 de la Llei 4/1998, d'11 de juny, del patrimoni cultural valencià, tota intervenció que es pretenga realitzar sobre esta àrea, requerix la preceptiva autorització de la Direcció General de Patrimoni Cultural Valencià".  
Cinqué  
La Comissió Territorial d'Urbanisme de València, en sessió de 2 de febrer de 2006, va adoptar l'acord següent:   
Informar favorablement, i elevar l'expedient al conseller de Territori i Habitatge per a l'aprovació definitiva pel Consell de la Generalitat, del .Programa per a la sostenibilitat i la qualitat de vida del municipi de Xàtiva., i els set projectes que amb este es tramiten, condicionada la seua elevació a què s'esmenen les qüestions tècniques, indicades en l'informe emés per la Direcció General d'Habitatge i Projectes Urbans, de la Conselleria de Territori i Habitatge, de data 5 de gener de 2006, segons els punts següents:  
. En l'acció 1.5.2 ha de dir: promoció d'habitatge de protecció pública en règim de venda.  
. En l'acció 1.5.3 ha de dir: promoció d'habitatge de protecció pública en règim de lloguer per a jóvens.  
. En l'annex, en l'actuació 29, el terme HPO ha de substituir-se per "habitatges subjectes a algun règim de protecció pública".  
. En l'annex, en les actuacions 30, 31, 32, 33, 34, 35, 36, 37, 38, 39, 40 i 41 el terme HPO ha de substituir-se per "protecció pública".  
Sisé  
Amb data 23 de febrer de 2006, es va aportar la documentació que esmena segons requeriment de la Comissió Territorial de València, i es consideren esmenades les deficiències expressades.  
Fonaments jurídics  
Primer  
La tramitació, segons establixen els articles 76 i 80 de la LOTPP per als programes per a la sostenibilitat i per a la qualitat de vida, i per als seus projectes, respectivament, ....serà la mateixa que l'establida per als plans parcials...., pel que, segons el que disposa el capítol I del títol II de la Llei Reguladora de l'Activitat Urbanística, entre altres qüestions:   
a) S'han de sol·licitar informes als distints departaments i òrgans competents de les administracions exigits per la legislació reguladora de les seues competències respectives.  
b) Conclosos els tràmits s'han de remetre a la Comissió Territorial d'Urbanisme a fi que s'eleve l'expedient al conseller de Territori i Habitatge per a efectuar la proposta d'aprovació al Consell de la Generalitat.  
Segon  
Quant al fons de l'assumpte, s'efectuen les següents observacions al programa:  
. L'article 73 de la LOTPP establix que els Programes per a la Sostenibilitat i per a la Qualitat de Vida ....establixen els compromisos temporals, econòmics, financers i administratius per a l'execució d'un o més projectes que tenen com a objecte la consecució dels objectes establits en l'article 2 de la LOTPP.....   
Enfront d'este caràcter concret o limitat, el programa presentat comprén un bon nombre dels objectius establits per la llei, la qual cosa tècnicament el fa ambiciós.  
Per si, i atés el que establix l'esmentat article de la LOTPP, cada una de les díhuit accions fixades podrien ser dutes a terme per mitjà d'un únic programa, i fins i tot per diversos, segons la seua complexitat, desenrotllats pels seus corresponents projectes. Però també és cert que correspon a l'Ajuntament, en funció dels seus mitjans i capacitat de gestió, decidir el nombre i àmbit de les accions que ha de comprendre el programa, decisió que mai serà en detriment del seu nivell de detall i concreció.  
. El finançament previst en el programa no es correspon en la seua totalitat amb el previst en l'article 74 de la LOTPP. Com a iniciativa municipal, part del finançament no complix el que disposa el punt 1.a) de l'esmentat article, és a dir, .... amb els fons procedents de l'alienació de l'aprofitament urbanístic resultant de la gestió del sòl urbanitzable, ..., del cànon i compensacions per instal·lacions en el sòl no urbanitzable, ..., i els finançats amb la mitat destinada al mateix municipi o a altres vinculats territorialment a este, procedent de l'adquisició de quotes de sostenibilitat.....  
No obstant això, el programa diferencia el finançament previst, segons el que disposa l'article 74.1.a) de la LOTPP, de la resta que s'inclouen a mode merament indicatiu, encara que al seu torn, complementari, en comprometre el pressupost d'altres administracions, i ha requerit, per això, l'informe sectorial, durant la tramitació de l'expedient.  
En cap cas, el programa inclou el finançament provinent del Fons d'Equitat Territorial.  
Així mateix, l'article 86 de la LOTPP indica que el Consell de la Generalitat pot regular el finançament d'actuacions d'interés social per a la protecció, la millora o la recuperació de l'entorn urbà, el territori i el paisatge amb recursos provinents de la gestió del patrimoni públic de sòl.  
Tercer  
La documentació està completa a l'efecte del compliment del que ha preceptuat l'article 75 de la LOTPP.  
Quart  
El Consell de la Generalitat és l'òrgan competent per a l'aprovació dels Programes per a la Sostenibilitat i per a la Qualitat de Vida i dels projectes que el desenrotllen, de conformitat amb el que disposa l'article 74 de la LOTPP.  
Cinquè  
L'acord d'aprovació ha de publicar-se en el Diari Oficial de la Generalitat Valenciana per tractar-se de l'aprovació d'un instrument per un òrgan d'esta, d'acord amb allò que estableix l'article 176 del Reglament de Planejament de la Comunitat Valenciana, aprovat pel Decret 201/1998, de 15 de desembre, del Consell de la Generalitat.  
De conformitat amb els preceptes legals citats i la resta de general i de pertinent aplicació, conforme a l'acord de la Comissió Territorial d'Urbanisme de València, i a proposta del conseller de Territori i Habitatge, el Consell de la Generalitat   
ACORDA  
Primer  
Aprovar definitivament el Programa per a la Sostenibilitat i la Qualitat de Vida del municipi de Xàtiva, com també els set projectes que amb este es tramiten.  
Segon  
Autoritzar el finançament dels set projectes referits, en la part corresponent a la gestió del patrimoni municipal del sòl, que ascendix a la quantitat de 3.475.000 euros.   
València, 24 de març de 2006  
El vicepresident i secretari del Consell de la Generalitat,  
VÍCTOR CAMPOS GUINOT